2 лістапада адзначаецца ў Беларусі традыцыйнае сьвята Дзяды. У Рыма‐Каталіцкай Царкве гэта ўспамін усіх памерлых вернікаў, таму ў гэты дзень рыма‐католікі прыходзяць на могілкі, каб памаліцца за памерлых і асьвяціць магілы сваіх блізкіх. У візантыйскім абрадзе гэты дзень прыпадае блізка Зьмітраўскай бацькоўскай задушнай суботы. Таму вернікі БГКЦ прытрымліваюцца традыцыі сьвяткаваньня Дзядоў і запрашаюць сьвятароў на могілкі, каб адслужылі Малую паніхіду ды асьвяцілі магілкі памерлых сваякоў, знаёмых і сяброў.